OpenLLM-France/wikimedia huggingface dataset:
# Mercedes Sampietro

Mercedes Sampietro Marro (Bartzelona, 1947ko urtarrilaren 24a) zineman eta antzerkian aritutako aktorea da.

## Filmografia

* 2009
** En el libro ámbar
** Gato por Goya
* 2008
** Violetas
** La noche que dejó de llover
** Berri Ona
* 2007
** El hombre de arena
** Vida de familia
* 2006
** Va a ser que nadie es perfecto
** 53 días de invierno
** La edad de la peseta
** Salvador (Puig Antich), de Manuel Huerga
* 2005
** Reinas, Manuel Gómez Pereira
** Obaba, Montxo Armendáriz
** Nordeste
* 2004
** Inconscientes
** Febrer
** El año del diluvio (ahotsa)
** Cuadrilátero
* 2003
** Buscando a Nemo (ahotsa)
** No matarás
** Bala perdida
* 2002 - Lugares comunes
* 2001 - Silencio roto, Montxo Armendáriz
* 2000
** Dinosaurio (ahotsa)
** Nosotras
** Sé quién eres
* 1999
** Cuando vuelvas a mi lado
** Las huellas borradas
** Tarzán (voz)
** Segunda piel
** Saïd
* 1998 - Bert
* 1997 - La herida luminosa
* 1995 - Historias del Kronen, Montxo Armendáriz
* 1994 - Dame fuego
* 1993 - El pájaro de la felicidad, Pilar Miró
* 1991 - Beltenebros, Pilar Miró
* 1989
** Montoyas y tarantos
** La blanca paloma
** La banyera
** Caminos de tiza
* 1988
** Sinatra
** Qui t'estima, Babel?
** Udazkeneko euria
* 1987 - Pehavý Max a strasidlá
* 1986
** Werther, Pilar Miró
** Virtudes Bastián
* 1985
** Extramuros
** El anillo de niebla
* 1984 - La última rosa
* 1983
** Percusión
** Vivir mañana
* 1982
** Estoy en crisis
** Hablamos esta noche
** La leyenda del tambor
** El ser
* 1980
** Gary Cooper, que estás en los cielos, de Pilar Miró
** El crimen de Cuenca, Pilar Miró
* 1978 - ¿Qué hace una chica como tú en un sitio como éste?
* 1977 - A un dios desconocido

## Ikus, gainera

* Bartzelonar ezagunen zerrenda
* Datuak: Q649887
* Multimedia: Mercedes Sampietro / Q649887
# Mercedes Ron

Mercedes Ron López (Buenos Aires, 1993ko ekainaren 1a) argentinar idazle eta ikus-entzunezko komunikatzailea da, Espainian nazionalizatua. Wattpad-eko plataformari esker lortu zuen ospea, batez ere Culpa Mía (2017) eleberriagatik, Culpables trilogiako (2017 - 2018) lehena. Gaur egun 100 mila ale baino gehiago saldu ditu jada. 2019an Enfrentados bilogia argitaratu zuen, eta 2020tik 2021era, Dímelo trilogia.

## Biografia

Buenos Airesen jaio zen, baina aitak asturiar jatorria du. Haurtzaroaren erdia eta nerabezaro osoa Espainian eta Erresuma Batuan pasa zituen; beraz, autore gazteak ezin hobeki hitz egiten du bai gaztelaniaz bai ingelesez. Ikus-entzunezko Komunikazioa ikasi zuen Sevillako Unibertsitatean.

### Bizitza pribatua

Txikia zela Europara joan zen bizitzera familiarekin, 2001eko argentinar krisialditik ihesi. Culpables sagak, nagusiki Culpa Mía eleberriaren kontakizunagatik, Taylor Swift estatubatuar kantautorearen I Knew You Were Trouble abestiaren bideoklipa du inspirazio-iturri. Autoreak berak esan zuenaren arabera, bideoklip horren tramak liluratu egin zuen, eta horrek eleberria idaztera bultzatu zuen 2012. urtearen erdialdean. Gaur egun bere kontu bizi da Sevillan.

## Idazle-ibilbidea

20 urte besterik ez zituela, Wattpadeko sarearekin bat egin eta istorioak idazten hasi zen bertan. Handik gutxira Culpa Mía aurkeztu zuen The Wattys 2016 plataformako lehiaketa ospetsuan, eta irailean irabazleetako bat zela jakin zuen. 2017. urte hasieran eleberria paperean argitaratzea lortu zuen, Bartzelonako Penguin Random House argitaletxeko Montena zigiluari esker. Urte amaieran Culpa Tuya argitaratu zuen, Youtuben kanal bat irekitzeaz gain. 2018an Culpa Nuestra argitaratu zuen, Culpables trilogiako hirugarren eta azken zatia. Handik hilabete batzuetara, Hachette Romans argitaletxe frantsesak frantsesera itzuli zituen trilogiako liburuak, eta À contre-sens izena jaso zuten. Ronek Espainian eta Latinoamerikan egin zuen bere lehen mundu-bira, argitaratutako azken eleberria sinatu eta sustatzeko. 2019an Enfrentados bilogia argitaratu zuen: lehenengo atala Marfil da, eta bigarrena, Ébano.

## Liburuak

* Culpables trilogia
** Culpa Mía (2017, Montena)
** Culpa Tuya (2017, Montena)
** Culpa Nuestra (2018, Montena)
* Enfrentados bilogia
** Marfil (2019, Montena)
** Ébano (2019, Montena)
* Dímelo trilogia
** Dímelo bajito (2020, Montena)
** Dímelo en secreto (2020, Montena)
** Dímelo con besos (2021, Montena)

## Kanpo estekak

* Datuak: Q72759079
# Mercedes Simplex

Mercedes Simplex Daimlerrek Mercedes 35 ZPren ondoren diseinatutako Mercedes automobil modeloen lehen saila da, 1902 eta 1909 artean merkaturatu zena.

## Historia
### Diseinua

1902an, Paul Daimlerrek (Gottlieb Daimlerren seme eta ondorengoa, 1900ean desagertua, eztanda-motorraren asmatzailea eta Daimler markaren sortzailea) eta Wilhelm Maybachek (markaren sortzaileetako bat) Mercedes Simplex diseinatu zuten, eta, ondoren, modelo horretan aldaketa garrantzitsuak egin zituzten, karrozeriaren eta lasterketa-aldaeraren bilakaera esanguratsuarekin. Daimlerrek eta Maybachek, autoa irauli zuen Mercedes 35 ZPrekin izandako esperientziari jarraituz, ulertu zuten kontsumitzaileek auto «estandar» bat nahi zutela, erosotasunaz gain. Automobil sinple bat egitea erabaki zuten, eta hortik dator «Simplex» izena.
Emil Jellinekek bere alabaren izenarekin saldu zituen auto horiek, Mercedes, Daimlerrek 1902an hartu zuen izena (Paul Daimler, markaren jabea, Karl Benzekin batuko da 1926an, Mercedes-Benz osatzeko). Mercedes Simplex 35 ZPn jada bazeuden ezaugarri modernoak gehitu zituen, hala nola erle abaraska itxurako erradiadorea, abiadura anitzen transmisioa, azeleragailua pedal batekin kontrolatzea, pizte elektriko sistema eta altzairu ijeztuko egitura.

### Auto lasterketak

Mercedes Simplexen arrakasten artean daude 1901eko eta 1909ko garaipenak Semmering Hilleko lasterketan, 1903ko Gordon Bennett kopan, 1904ko Ostendeko abiadura-proban eta munduko errekor bat Daytonan 1905ean.

## Mercedes Simplex modeloak

* 1902: Simplex 40 ZP - 6786 cm3 - 42 ZP - 70 km/h
* 1903: Simplex 28 / 32 ZP - 5320 cm3 - 33 ZP - 60 km/h
* 1903: Simplex 60 ZP - 9240 cm3 - 70 ZP - 110 km/h
* 1903: Simplex 18 / 22 ZP - 3050 cm3 - 22 / 25 ZP - 80 km/h
* 1904: Simplex 18/28 ZP - 4084 cm3 - 30 ZP - 80 km/h

## Erreferentziak

* 1 2 «Mercedes-Benz» Concept cars.
* ↑ (Ingelesez) Fabian Toulouse. «The Simplex: An Unusual Used Mercedes Car» All About Everything.
* ↑ «1903 Mercedes Simplex Tourer» Owls Head Transportation Museum.
* 1 2 3 4 5 Gilles Bonnafous. «Mercedes Simplex» Moteurlegend.

## Kanpo estekak

* sitio web oficial de Mercedes-Benz Francia
* Les Belles klubaren bildumaren webgunea Frantziako Etoilen
* Datuak: Q474115
* Multimedia: Mercedes Simplex / Q474115
# Mercedes Romero Abella

Mercedes Romero Abella (Cee, Coruña, 1907ko ekainaren 27a – Aranga, 1936ko azaroaren 19a ) frankismoak errepresaliatutako galiziar irakasle errepublikanoa izan zen.

## Ibilbidea

Dolores Abella Recamán eta Manuel Romero Castroren alaba. Gaztetan Corcubiónen bizi izan zen, eta aitak argazkilari gisa lan egiten zuen. 1922an Coruñan hasi zituen irakasle ikasketak eta 1926an amaitu zituen. Coruñako Langileen Sindikatu Orokorreko (UGT) Irakasleen Foru Sindikatuko kidea izan zen, eta bertako presidentea.1931n, Francisco Mazariegos Martínezekin ezkondu zen, Banco Pastor-eko idazkaria eta UGTko sindikalista zenarekin.
1936an, Coruñako Monelos auzoko irakaslea zen Romero eta Hezkuntza Langileen Espainiako Federazioko presidentea. Frankistek bere senarra exekutatu ondoren Ameriketara emigratzeko tramiteak egiten saiatzen ari zenean, atxilotu egin zuten. Bortxatu eta torturatu ostean, La Castellanako putzuan (Aranga) fusilatu zuten 1936ko azaroaren 19an. Vilarrasoko hobi komun batean lurperatu zuten .

## Ikus, gainera

* Errepresioa frankista
* Espainiako erbeste errepublikarra
* Espainiako Gerra Zibilaren biktimak

## Bibliografia

* Dicionario de Mulleres Galegas. Edicións A Nosa Terra. ISBN 978-84-8341-146-9.

## Erreferentziak

* ↑ «Mercedes Romero Abella - Nomes e Voces» vitimas.nomesevoces.net.
* 1 2 Mercedes Romero Abella |. .
* ↑ «Romero Abella, Mercedes - Fundación Pablo Iglesias» www.fpabloiglesias.es.
* ↑ «Los 508 maestros de A Coruña castigados por padecer una «tara liberal»» La Voz de Galicia 2021-07-12.
* ↑ «Mercedes Romero Abella, la maestra gallega asesinada con lápices en el bolsillo» El HuffPost 2019-07-07.

## Kanpo estekak

* Mercedes Romero Abella Izenak eta Ahotsak webgunean.
* Marco, Aurora: Mulleres eta memoria historikoa Mulleresen albuma, CCG .
* "Errepresio frankista eskualdean" Fervenzas.es
* Datuak: Q17413379
* Multimedia: Mercedes Romero Abella / Q17413379
# Mercedes Ruehl

Mercedes J. Ruehl (Jackson Heights, Queens, New York, 1948ko otsailaren 28a) estatubatuar telebista eta zinemako aktorea da, Oskar bat irabazi duena.

## Filmografia

| Urtea | Filma | Pertsonaia | Oharra(k) |
| 1976 | Dona Flor and Her Two Husbands | Estatubatuar neska | |
| 1979 | The Warriors | Polizia | |
| 1981 | Four Friends | Woman in Taxi | |
| 1986 | Twisted | Cybelle | |
| 1986 | Heartburn | Eve | |
| 1987 | Leader of the Band | Miss Cooper | |
| 1987 | Radio Days | Ad Man | |
| 1987 | 84 Charing Cross Road | Kay | |
| 1987 | The Secret of My Success | Sheila | |
| 1988 | Big | Mrs. Baskin | |
| 1988 | Married to the Mob | Connie Russo | |
| 1989 | Slaves of New York | Samantha | |
| 1989 | Crimes and Misdemeanors | Party Guest | Kredituetan agertu barik |
| 1990 | Cяazy People | Dr. Liz Baylor | |
| 1991 | Another You | Elaine | |
| 1991 | The Fisher King | Anne Napolitano | |
| 1993 | Lost in Yonkers | Bella Kurnitz | |
| 1993 | Last Action Hero | Irene Madigan | |
| 1994 | On Hope | Wendy | |
| 1995 | Indictment: The McMartin Trial | Lael Rubin | |
| 1997 | Roseanna's Grave | Roseanna 'Rosa' | |
| 1999 | The Minus Man | Jane Durwin | |
| 1999 | Out of the Cold | Tina | |
| 2000 | Spooky House | Boss | |
| 2000 | What's Cooking? | Elizabeth 'Lizzy' Avila | |
| 2000 | More Dogs Than Bones | Victoria 'Vic' Galletti | |
| 2000 | The Amati Girls | Grace | |
| 2004 | Zeyda and the Hitman | Esther | |
| 2007 | A Happy Death | Aunt Rosa | |
| 2009 | Loving Leah | Janice Lever | |
* Datuak: Q232933
* Multimedia: Mercedes Ruehl / Q232933
# Moldavia (argipena)

Moldavia izenak hainbat adiera du:
* Moldavia, ekialdeko Europako eskualde geografiko eta historikoa.
* Moldaviako Errepublika, Errumaniarekin eta Ukrainarekin muga egiten duen Europako estatua.
* Mendebaldeko Moldavia (Errumania), zortzi konderrik osatutako Errumaniako eskualdea.
* Moldaviako printzerria, Europako hego-ekialdeko estatu zaharra, gero otomandarren mendeko entitate autonomoa, 14. mendetik 1859. mendera bitartean esistitu zena.
* Moldaviako Errepublika Demokratikoa, 1918ko urtarrilean deklaratutako errepublika, urte hartako apirilean Errumaniarekin batu zena.
* Moldaviako Sobietar Errepublika Sozialista Autonomoa, 1924tik 1940ra bitarteko sobietar errepublika, Transnistria eta Ukrainako zatiak barne
* Moldaviako Sobietar Errepublika Sozialista Sobietarra, 1940tik 1991ra bitartean.
* 2419 Moldavia, asteroide bat.
Ikus, halaber:
* Moldova (argipena)
* Moldava, Txekiako ibaia.
# Moldavia (eskualde historikoa)

    Artikulu hau eskualde historikoari buruzkoa da; beste esanahietarako, ikus «Moldavia (argipena)».
Moldavia (moldavieraz: Moldova) eskualde geografiko eta historikoa da, izen bereko printzerri historikoaren lurraldeari dagokiona. Moldaviako printzerria lehenik estatu independente bat izan zen eta gero lurralde autonomo bat Otomandarren azpian 14. mendetik 1859. urtera arte egon zen, non Valakiarekin bat egin zuen, eta Errumaniako estatu modernoaren oinarriak osatu.
Funtsean egungo Moldaviako Errepublika independentea eta Errumaniako eskualde den Mendebaldeko Moldavia (biak ofizialki Moldova deituak) hartzen ditu Moldavia historikoak, baina Besarabiako eskualde batzuk Bukovina delakoaren iparraldea Ukrainan daude gaur egun.

## Kanpo estekak

* Datuak: Q18366588
* Multimedia: Principality of Moldavia / Q18366588
# Moldaviako Sobietar Errepublika Sozialista

    Artikulu hau sobietar errepublikari buruzkoa da; beste esanahietarako, ikus «Moldavia (argipena)».
Moldaviako Sobietar Errepublika Sozialista (moldavieraz: Република Советикэ Сочиалистэ Молдовеняскэ; errumanieraz: Republica Sovietică Socialistă Moldovenească; errusieraz: Молда́вская Сове́тская Социалисти́ческая Респу́блика) Sobietar Batasuneko errepubliketariko bat izan zen, 1940-1991 bitartean. Gaur egungo Moldaviako Errepublikari dagokion lurralde eta herrialdea zen. Chisinau zen hiriburua. Herrialdeko hizkuntza nagusiak moldaviera eta errusiera ziren. Sobietar errubloa zerabilten.
1989. urteko datuen arabera, Moldaviako errepublikak 33.843 km²-ko azalera zeukan, Sobietar Batasuneko hamalaugarrena. 4.337.600 biztanle zeuden, eta Batasuneko bederatzigarren handiena zen biztanleriari dagokionez.

## Historia

Aurrekari moduan, Sobietar Batasunak Ukrainako Sobietar Errepublika Sozialistaren barruan Moldaviako Sobietar Errepublika Sozialista bat antolatu zuen 1924. urtean, Dniester eta Prut ibaien arteko lurraldean; bereziki errumaniar gutxiengoari eskubide multzo handia aitortu zioten.
1939. urteko sobietarren eta alemanen arteko Molotov-Ribbentrop Hitzarmenaren ondorioz, Prut ibaiko ekialdeko Errumaniako lurraldeak sobietarren esku geratu ziren. 1940. urteko abuztuaren 2an sortu zuten Moldaviako Sobietar Errepublika Sozialista, Dniester eta Prut ibaien arteko lurraldea, Ukrainako Sobietar Errepublika Sozialistatik bereiziz baina Sobietar Batasunaren barruan jarraituz.
Alemanek, Errumaniaren laguntzaz Moldaviako lurraldea hartu zuten, baina Bigarren Mundu Gerraren amaierarako Sobietar Batasunak Moldavia berreskuratuta zeukan, baita berrantolatuta ere.
1991. urteko maiatzaren 23an Moldaviako Errepublika izena eman zioten herrialdeari, eta abuztuaren 27an independentzia aldarrikatu zuten.

## Ekonomia

Lurralde gehienean ekonomia-jarduera nagusia nekazaritza zen, fruten ekoizpena batez ere. Transnistria eskualdean, ostera, industriak indar handia zeukan, energia elektrikoaren ekoizpenak batez ere.

## Kanpo estekak

* Datuak: Q170895
* Multimedia: Moldavian Soviet Socialist Republic / Q170895
# Moldaviako bandera

Moldaviako bandera :
| Erabilera | |
| Proportzioa | 1:2 |
| Erabakia | 1990 |
| Koloreak | Urdina Horia Gorria |
Moldaviako bandera 1990eko maiatzaren 12an erabakitakoa da. Neurri bereko hiru zutabez osatuta dago: urdina, horia eta gorria. Erdian Moldaviako armarria darama, Errumaniako banderatik bereizteko, bestela berdinak dira-eta.

## Kanpo estekak

* Datuak: Q167584
* Multimedia: National flag of Moldova / Q167584
# Moldava

    Ez nahasi Moldova errumaniar ibaiarekin.
Moldava (txekieraz: Vltava; alemanez: Moldau; polonieraz: Wełtawa), Txekiako Errepublikako ibairik luzeena da. Bere ibilbidea, Šumavan hasi, eta, Český Krumlov, České Budějovice eta Praga igaro ondoren, Mělníken Elba ibaiarekin elkartu arte osatzen du. 430 kilometroko luzera du eta, gutxi gora-behera, 28.000 kilometro karratuko azalera bustitzen du. Ibaiadar nagusiak Luznice (Bohemia hegoaldeko aintzira gehienetako ura biltzen duena) eta Sazava (Moraviako mendietatik datorrena) ditu. Elbarekin batzen den tokian, honek baino ur kopuru handiagoa darama baina, angelu zuzen eran elkartzen denez gero, ibaiadar bat dirudi.
2002ko abuztuan, Moldavaren goraldi batek, zenbait pertsona hil zituen eta bere ibilbidean kalte ugari eragin zituen.
Bedrich Smetana konposatzaile txekiarrak idatzitako lan ezaguna den "Nere Aberria" (txekieraz: Má vlast) osatzen duten sei olerki sinfonikoetako batek, Moldava izena du eta, musikaren bidez, ibaiaren ibilbidea gogorarazten du.

## Erreferentziak

* ↑ Euskaltzaindia. Europako toponimia fisikoa. .
* ↑ Lur entziklopedietatik hartua.

## Kanpo estekak

* Datuak: Q131574
* Multimedia: Vltava / Q131574
# Moldava nad Bodvou

Moldava nad Bodvou Eslovakiako udalerri bat da, Košice-okolie barrutian kokatuta. 19,77 km²ko azalera du eta 11293 biztanle 2017ko datuen arabera.

## Historia

Idatzizko lehen aipamena 1255. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q846440
* Multimedia: Moldava nad Bodvou / Q846440
# Moldavia-Europar Batasuna harremanak

Europar Batasunaren (EB) eta Moldaviaren arteko harremanak Europako Auzotasun Politikaren bidez ezarri dira; Europar Batasunaren kanpo-politikarako tresna da, eta estatu kideekin muga egiten duten herrialdeez arduratzen da.
Moldaviak lotura estua du Errumaniarekin, EBko kide den herrialdearekin. Gerrarteko aldian, bi herrialdeak elkartuta egon ziren. Hizkuntza, tradizioak eta kultura partekatzen dituzte. Moldaviako bandera errumaniarraren bertsio aldatua da, erdian Moldaviako armak gainjarrita dituena. Joera nazionalista moldaviarrak eta gutxiengo errusiar handi bat egon arren, errumaniarrek, berez Moldaviako lurraldea eskatzen ez duten arren, moldaviarrak kulturalki eta etnikoki errumaniarrak direla uste dute. Aurreko batasun-aldiari esker, errumaniar pasaporteak eta EBko herritarrak eman dakizkieke sistematikoki moldaviarrei, beren jatorriagatik. Moldaviarren zati bat errumaniar gisa identifikatzen da gaur egun.
Moldaviako pobrezia-maila (EBko kide posibleen artean txiroena da herrialdea) atxikimendurako oztopo bat da. Transnistriako gatazka ere, Errusiak babestutako nazioarteko onarpenik gabeko errepublika bat, oztopo bat da.
Hala ere, EB gero eta harreman estuagoa garatzen ari da Moldaviarekin, lankidetzatik haratago doana, integrazio ekonomiko mailakaturantz eta lankidetza politikoan sakontzerantz. Europar Batasunak bulego bat ireki du Chisinaun (Moldaviako hiriburua), eta 2005eko martxoaren 23an Adriaan Jacobovits de Szeged izendatu zuen ordezkari berezi Moldavian, Transnistriako krisiaren konponbidean zentratuta. 2021eko ekainean, Europako Batzordeak iragarri zuen Moldaviak 600 milioi euro lortuko zituela 2021etik 2024ra bitartean, COVID-19aren pandemiatik suspertzen eta herrialde gisa garatzen laguntzeko.
2022ko martxoaren 3an Moldaviak ofizialki eskatu zuen Europar Batasunean sartzea, Errusiak Ukraina inbaditu ostean.

## Erreferentziak

* ↑ Txantiloi:Ro-RO Romania24, Stiri. «Maia Sandu va depune solicitare oficială pentru aderarea Republicii Moldova la Uniunea Europeană - Romania24.ro» https://romania24.ro/ (Noiz kontsultatua: 2022-03-03).

## Kanpo estekak

* Datuak: Q5391415
* Multimedia: Relations of the European Union and Moldova / Q5391415
# Moldaviako Printzerria

    Artikulu hau antzinako estatuari buruzkoa da; beste esanahietarako, ikus «Moldavia (argipena)».
Moldaviako Printzerria (errumanieraz: Principatul Moldovei) Erdi Aroko europar printzerria izan zen, ekialdeko Karpatoak eta Dniester artean kokatuta.
Luis I.a Hungariakoa bere ekialdean estatu bat sortzea erabaki zuen, tartaroen erasoak oztopatzeko asmoz. Horretarako Maramureș eskualdeko buruzagia zen Dragoș erregeorde izendatu zuten. Sas eta Balk bere ondorengoak hungariarren agindupean gobernatu zuten baina 1360ko hamarkadan Bogdan Sortzaileak Balk kargutik kendu eta estatu independente bat aldarrikatu zuen. Printzerria independentea izan zen 1859ra arte, noiz Valakiako Printzerriarekin bat egin eta Errumaniako Erresuma eratu zuen.
Bere barnean Besarabia (Errusiar Inperioak 1812an bereganatua), Bukovina (Austriar Inperioak 1775ean bereganatua) eta, Eztebe Handiaren agintaldian, Pokutia eskualdeak zituen.

## Kanpo estekak

* Datuak: Q10957559
* Multimedia: Principality of Moldavia / Q10957559
# Moldaviako Super Liga 2022/23

Super Liga 2022/23 Moldaviako futbol ligako 32. denboraldia da.

## Kideak

| Taldea | Hiria | Estadioa | Edukia |
| Bălți | Bălți | Hiriko estadioa (Bălți) | 5.953 |
| Dacia Buiucani | Chișinău | Zimbru-2 | 1.500 |
| Dinamo-Auto | Tiraspol | Dinamo-Auto estadioa | 1.300 |
| Zimbru | Chișinău | Zimbru Stadium | 10.400 |
| Milsami | Orhei | Hiriko estadioa (Orhei) | 2.539 |
| Petrocub | Hîncești | Hiriko estadioa (Hîncești) | 1.500 |
| Sfîntul Gheorghe | Suruceni | Suruceni estadioa | 1.500 |
| Sheriff Tiraspol | Tiraspol | Sheriff Stadium | 12.746 |

## I fasea

| Pos | Taldea | J. | I | B | G | GF | GA | GD | Pt | Sailkapena edo kanporaketa |
| 1 | Sheriff Tiraspol | 14 | 10 | 3 | 1 | 24 | 6 | +18 | 33 | II fasea |
| 2 | Petrocub Hîncești | 14 | 8 | 3 | 3 | 20 | 11 | +9 | 27 | II fasea |
| 3 | Zimbru Chișinău | 14 | 4 | 7 | 3 | 17 | 17 | 0 | 19 | II fasea |
| 4 | Sfîntul Gheorghe | 14 | 6 | 1 | 7 | 18 | 22 | −4 | 19 | II fasea |
| 5 | Milsami Orhei | 14 | 4 | 5 | 5 | 12 | 14 | −2 | 17 | II fasea |
| 6 | Bălți | 14 | 5 | 2 | 7 | 13 | 13 | 0 | 17 | II fasea |
| 7 | Dacia Buiucani | 14 | 4 | 4 | 6 | 14 | 14 | 0 | 16 | Moldaviako 1. Liga II fasea |
| 8 | Dinamo-Auto | 14 | 1 | 3 | 10 | 5 | 26 | −21 | 0 | Moldaviako 1. Liga II fasea |
* ↑ Dinamo-Autori 6 puntu kendu zizkioten partida konpontzeagatik.

## II fasea

| Pos | Taldea | J. | I | B | G | GF | GA | GD | Pt | Sailkapena |
| 1 | Sheriff Tiraspol | 10 | 7 | 3 | 0 | 15 | 3 | +12 | 24 | UEFAko Txapeldunen Ligako lehen kanporaketa |
| 2 | Petrocub Hîncești | 10 | 6 | 3 | 1 | 16 | 6 | +10 | 21 | UEFA Europa Conference League bigarren kanporaketa |
| 3 | Zimbru Chișinău | 10 | 3 | 3 | 4 | 10 | 9 | +1 | 12 | UEFA Europa Conference League lehen kanporaketa |
| 4 | Milsami Orhei | 10 | 3 | 2 | 5 | 10 | 16 | −6 | 11 | UEFA Europa Conference League lehen kanporaketa |
| 5 | Sfîntul Gheorghe | 10 | 1 | 4 | 5 | 4 | 13 | −9 | 7 | |
| 6 | Bălți | 10 | 0 | 5 | 5 | 5 | 13 | −8 | 5 | |

## Kanpo estekak

* Datuak: Q112657852
# Monika Lekunberri

Monika Lekunberri Uriona (1910eko maiatzaren 19a- 1987ko apirilaren 14a) Galdakaoko ikastolako irakaslea izan zen 1934-1936 urte bitartean, eta geroago ere diktadura garaian bere etxean bertan.

## Bizitza

Bere aita, Jenaro Lekunberri, Dimanita lantegiko postaria zen; eta lantegi horretan bertan lan egiten zuen Karmelo Leizaola kimikariak, geroago lehendakari izango zenaren anaia. Donostiako kimikari horrek ostatu hartu zuen Jenaroren etxean eta aukera izan zuen Monika Lekunberri ezagutzeko, eta euskararekiko grina txertatzeko. Monikak irakasle ikasketak egin zituen Bilboko Irakasle Eskolan, 1926tik 1930 arte: urte horretan, titulua lortu zuenean, Euzkadi egunkarian atera zuten bere erreferentzia, ohore handi bat izan zelako.
1934ko apirilaren 15ean, Eusko Ikastola Batza edo Escuelas vascas zeritzon mugimenduaren barruan, Galdakaon sortu zuten ikastola bat, haurrei euskara irakasteko asmoarekin. Hasieran Plazakoetxeko Etxebarria Ikastola deitu bazioten ere, 1935ean sortzailea Hego Amerikan hil ondoren, haren izena eman zioten ikastolari: Karmelo Leizaola Euzko Ikastola.
1936ko udan Galdakaoko Udalaren beka bati esker, Donostian egon zen Eusko Ikaskuntzako ikastaro batean. Espainiako Gerra Zibila piztean, Iparraldera ihes egin zuen baina Galdakaora bueltatzea lortu zuen geroago. Irakasle moduan jarraitu zuen lanean, 1937ko udaberrian frontean bonbardaketak gogortu ziren arte. Diktadura garaian irakaskuntzan aritzeko debekua jaso zuen, baina hasieran etxerik etxe, eta ondoren bere etxean klase partikularrak eman zituen.
70 urte bete zituen arte aritu izan zen eskolak ematen. Berak, ereindako haziak fruituak eman zituen; 1967an Zabalea Ikastola zabaldu zen, hasieran Juan Bautista Uriarte Eskolaurrea izenarekin. Sorkuntza horretan Plazakoetxeko ikastolan Monika Lekunberriren ikasle izandako hainbatek parte hartu zuen. Geroago Eguzkibegi ikastola ere sortu zen.
Galdakaoko udalak omenaldi bat egin zion 2015ean.2015ean Zabalea parkea Monika Lekunberri parkea bihurtu zen herriko udalbatzak aho batez hartutako erabakiari esker.

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 246.or.

## Erreferentziak

* ↑ (Gaztelaniaz) Monika Lekunberri: andereño de varias generaciones en Galdakao | Historias de los vascos. (Noiz kontsultatua: 2017-06-09).
* ↑ Txema Castro. (2015-03-30). GALDAKAO RINDE HOMENAJE A MONIKA LEKUNBERRI. (Noiz kontsultatua: 2017-06-09).
* ↑ Josi Sierra Orrantia. (2014-04-07). Monika Lekunberri segun Antonio Zabala. (Noiz kontsultatua: 2017-06-09).
* ↑ «Galdakao - 1930» sites.google.com (Noiz kontsultatua: 2021-03-03).
* ↑ Josi Sierra Orrantia. (2014-02-16). Izan Zirelako Gara: Galdakaoko ikastolako oroimenak. (Noiz kontsultatua: 2017-06-09).
* ↑ Galdakao rinde homenaje a Monica Lekunberri. Youtube. (Noiz kontsultatua: 2022-04-14).
* ↑ «Monika Lekunberriri bere lana aitortu diote» Bizkaiko Hitza 2015-01-30 (Noiz kontsultatua: 2022-04-14).
* Datuak: Q16518392